16/03/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscrición e publicación do convenio colectivo da empresa “UTE GESECO-CESPA, 2019-2020 para o persoal adscrito ao servizo de recollida de residuos sólidos urbanos e limpeza viaria do Concello de Teo”

Logo de constituirse a comisión negociadora do convenio colectivo da empresa “UTE GESECO-CESPA, 2019-2020 PARA O PERSOAL ADSCRITO AO SERVIZO DE RECOLLIDA DE RESIDUOS SÓLIDOS URBANOS E LIMPEZA VIARIA DO CONCELLO DE TEO” asínase o convenio colectivo o 15 de maio de 2019 e solicítase a súa inscrición e publicación con data 13 de xuño de 2019 (código de convenio núm.15100021012011). De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm 222, do 18 de novembro) modificada pola Orde do 14 de marzo (DOG núm.60 de 26 de marzo de 2013). Considerando que a Xefatura Territorial da Consellería de Economía, Emprego e Industria da Coruña é competente para resolver a inscrición do convenio colectivo da empresa “UTE GESECO-CESPA, 2019-2020 PARA O PERSOAL ADSCRITO AO SERVIZO DE RECOLLIDA DE RESIDUOS SÓLIDOS URBANOS E LIMPEZA VIARIA DO CONCELLO DE TEO” e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria (DOG núm 18, de 25 de xaneiro de 2018). De acordo con todo o indicado, RESOLVO: 1. A inscrición do convenio colectivo da empresa “UTE GESECO-CESPA, 2019-2020 PARA O PERSOAL ADSCRITO AO SERVIZO DE RECOLLIDA DE RESIDUOS SÓLIDOS URBANOS E LIMPEZA VIARIA DO CONCELLO DE TEO” no rexistro de convenios e acordos colectivos de traballo da Comunidade Autónoma de Galicia.2. A remisión do convenio colectivo da empresa “UTE GESECO-CESPA, 2019-2020 PARA O PERSOAL ADSCRITO AO SERVIZO DE RECOLLIDA DE RESIDUOS SÓLIDOS URBANOS E LIMPEZA VIARIA DO CONCELLO DE TEO” ao Boletín oficial da provincia da Coruña para a súa publicación. A Coruña, 10 de marzo de 2020 O xefe territorial de economía, emprego e industria Radu Marian Garaloces De la Horra O presente convenio colectivo regulará as condicións de traballo da empresa UTE GESECO-CESPA LEY 18/1982 de 16 de maio, co seu persoal adscrito ao servizo de recollida de residuos sólidos urbanos e limpeza viaria do Concello de Teo. O presente convenio se firma pola seguintes persoas: Por parte da empresa actúan D. Juan Inocencio Lucarini Pijoan, e D. Bernardi Paune Durall, en calidade de representantes da UTE Geseco-Cespa. Pola parte social D. Bouzian Ettaouil Ionut coma delegado de persoal da CIG do centro de traballo e D. Juan Elias Luis Delfin Redford Iarna coma asesor do sindicato CIG. O presente convenio colectivo entrará en vigor a partir do 1 de xaneiro de 2019, con independencia da data de publicación no boletín oficial da provincia, e finalizará o 31 de decembro de 2020. Chegado o seu vencemento, entenderase automaticamente denunciado, nembergantes continuará a aplicarse o seu contido normativo ata a sinatura dun novo convenio. As retribucións establecidas neste convenio compensarán e absorberán todas as existentes no momento da súa entrada en vigor, calquera que sexa a natureza ou a súa orixe. Os aumentos de retribucións que se puidesen producir no futuro por disposicións legais só serán aplicables cando considerados globalmente en cómputo anual superen os aquí pactados. No caso contrario serán compensados ou absorbidos manténdose este convenio nos seus propios termos. Como órgano de interpretación, vixilancia e solución de conflitos do pactado no presente convenio, crearase unha Comisión Mixta Paritaria integrada pola persoa representante legal dos/as traballadores/as e un/unha representante legal da empresa. As partes asinantes deste convenio durante a súa vixencia acordan someterse ás disposicións contidas no Acordo Interprofesional Galego sobre procedementos extraxudiciais de solución de conflitos de traballo (AGA), nos propios termos en que estean estipulados, co alcance e nos modos establecidos no propio AGA. A comisión paritaria será a encargada de resolver as discrepancias que poidan xurdir para a no aplicación das condicións de traballo a que se refire o artigo 82.3. A comisión se somete os procedementos e prazos de actuación para a solución das discrepancias producidas no seu seno ós sistemas non xudiciais de solución de Conflitos establecidos no AGA (acordo Galego Interprofesional de Solución extraxudicial de Conflitos colectivos). Funcións: A Comisión paritaria terá as seguintes funcións: a) Vixilancia e seguimento do cumprimento de este Convenio. b) Interpretación da totalidade dos preceptos do presente Convenio. c) Conciliación en conflitos colectivos que supoñan a interpretación e aplicación das normas de este Convenio. d) Cantas funcións tendan á maior eficacia do presente Convenio, ou se deriven do estipulado no seu texto. Procedementos. As cuestións que se promovan ante a Comisión paritaria adoptarán a forma escrita e o seu contido será o suficiente para que poida examinar e analizar a cuestión co necesario coñecemento da causa, debendo ter como contido obrigatorio: a) Exposición sucinta e concreta do asunto. b) Razóns e fundamentos que entenda lle asisten ó/á propoñente. c) Proposta e petición concreta que se lle formule á Comisión. A Comisión deberá emitir informe no prazo de sete días, dende o momento en que se produza a reunión sobre os asuntos que se lle sometan. A xornada de traballo distribuirase, durante o período de vixencia do convenio, do seguinte xeito. - O persoal que preste o servizo de limpeza viaria dende o 15 de xuño ó 15 de setembro: De luns a venres de 07:00 a 14:00 horas. - O persoal que preste o servizo de limpeza viaria dende o 16 de setembro ó 14 de xuño: De luns a venres de 07:25 a 14:30 horas. - Sábados durante todo o ano, de 08:00 a 12:00 horas. - O persoal que preste o servizo de recollida e transporte de lixo terá unha xornada de luns a sábado de 06:00 a 12:30 horas durante todo o ano, a excepción dos días festivos nos que a xornada durará de 06:00 a 11:00 horas. No caso dos traballos en horario nocturno estes desenvolveranse entre as 22:00 e as 04:30 horas. Durante a xornada de traballo inclúese un período de descanso para o bocadillo de 30 minutos, computando como tempo efectivo de traballo. No caso de que debido ás especificacións do traballo en cuestión, principalmente na recollida, traballen “ a tarefa”, deben realizar as rutas ou traballos estipulados diarios de recollida na súa totalidade. Mantéñense as quendas de descanso dos sábados, tal e como se ven facendo ata o de agora. Os días festivos e domingos, en que se precise realizar servizos, estes faranse con persoal voluntario do cadro de persoal, no caso de non existir persoal voluntario nomearíanse correquendas obrigatorios de traballo co persoal afecto aos servizos de limpeza viaria e recollida e transporte de lixo. Estableceranse as correspondentes libranzas como consecuencia da prestación dos servizos en festivo. Os días 24 e 31 de decembro, a xornada diaria será de catro horas. O día 3 de novembro considerarase coma festivo. Cando caia en luns ou xunto a un festivo, se buscará entre empresa e as persoas traballadoras un acordo para poder cambialo a outro día próximo, para non ter dous días consecutivos sen recoller ou traballar. Se tratará de facer cando o fagan as plantas de transferencia. As condicións económicas estrutúranse nos seguintes conceptos: Salario base; Plus Tóxico, Penoso e Perigoso; Plus de Asistencia; Plus de Nocturnidade. - Plus tóxico, penoso e perigoso. O persoal afecto ao presente convenio percibirá un complemento de posto de traballo denominado tóxico, penoso e perigoso polo importe mensual establecido para cada categoría na táboa salarial anexa ao presente convenio. - Plus de Responsabilidade. O persoal con funcións de dirección de persoal e organización do servizo percibirá o plus correspondente según táboa anexa. - Plus de nocturnidade. O persoal afecto ao presente convenio en horario nocturno, isto é, entre as 22:00 e as 06:00 horas, percibirá en concepto de plus de nocturnidade, un plus mensual, conforme ó establecido na táboa salarial anexa ao presente convenio. - Horas extras. Salvo os casos de forza maior, procurarase realizar o mínimo de horas extraordinarias. En todo caso, estas aboaranse a razón de 10,12 euros a hora extraordinaria. - Festivos e domingos O persoal afecto ao presente convenio percibirá en concepto de traballo en día festivo ou domingo para o ano 2019 un plus de 64,77 euros por cada día traballado máis un día de compensación. Para o ano 2020 será o IPC real do ano 2019. Establécese un incremento salarial para o ano 2019 do IPC real do ano 2018. Establécese un incremento salarial para o ano 2020 do IPC real do ano 2019. A tal efecto as partes se xuntarán no mes de xaneiro de 2020 para a aplicar o IPC real do ano 2019 nas táboas. O persoal afecto a este convenio percibirá dúas gratificacións extraordinarias, de xullo e de decembro polo concepto de salario base. A paga de xullo devengarase semestralmente, do 1 de xaneiro ao 30 de xuño e a de decembro do 1 de xullo ao 31 de decembro. O seu aboamento, efectuarase os días 15 de xuño e 15 de decembro, respectivamente. As contías das ditas pagas quedan especificadas na táboa salarial adxunta. A terceira paga extraordinaria, que se pagará no mes de marzo, será polos seguintes importes brutos anuais: - 30% do salario base para o ano 2019. - 50% do salario base para o ano 2020. ENCARGADO/A 373,74 € CAPATAZ 309,53 € CONDUTOR/A 309,53 € OFICIAL 2 304,92 € PEON 296,44 € O seu devengo será do 1 de xaneiro ó 31 de decembro do ano no que se pague. O persoal comprendido no presente convenio gozará dun período anual de vacacións de 31 días naturais ou a parte proporcional en función da data de incorporación á empresa. As vacacións gozaranse ó longo de todo o ano, de xeito rotatorio. Para tal efecto, elaborarase un calendario de vacacións que o persoal coñecerá con dous meses de antelación ás datas de desfrute. Finalmente, as vacacións poderán rotarse e cambiarse o seu desfrute entre as persoas traballadoras da mesma categoría, sempre que non se prexudique a calidade da prestación dos servizos e previa solicitude e autorización á empresa. As vacacións comezarán en día laborable. A persoa traballadora, logo de aviso e xustificación, poderá ausentarse do traballo, con dereito a remuneración, por algún dos motivos e polo tempo que se indica, sen prexuízo do establecido no artigo 37 do Estatuto dos traballadores: a) Quince días naturais en caso de matrimonio ou parella de feito estable, que deberá acreditarse debidamente mediante certificado de encontrarse inscrita no rexistro municipal correspondente e padrón municipal. b) Dous días naturais por nacemento de fillo/a ou enfermidade grave ou falecemento de parentes ata segundo grao de consanguinidade ou afinidade. Cando, por tal motivo, a persoa traballadora necesite facer un desprazamento ao efecto, o prazo será de catro días. No caso de enfermidade grave os días desfrutaranse en días hábiles. c) Un día natural por traslado domicilio habitual. d) Polo tempo indispensable, para o cumprimento dun deber inescusable de carácter persoal, comprendido o exercicio de sufraxio activo. Cando conste nunha norma legal ou convencional un período determinado, estarase ao que dispoña en canto á duración da ausencia e á súa compensación económica. e) Polo tempo necesario para asistencia a consulta médica debidamente acreditada e xustificada. f) Dous días de asuntos propios ó ano. Os días de asuntos propios deberán ser solicitados con 72 horas de antelación ó seu disfrute, e non poderán ser engadidos a fins de semana, nin festivos, nin vacacións e deberán disfrutarse por un máximo de unha persoa traballadora cada día. Con todo, se poderá disfrutar en luns sempre que no haxa festas patronais ou parroquiais e se por necesidades do servizo se tivese que denegar algún, será xustificado por escrito debidamente pola empresa. h) Dez horas anuais por persoa traballadora para acompañamento ao médico a familiares de primeiro grao cando coincida co horario laboral e con xustificación. i) Permiso sen soldo. Recoñécese o dereito a ter un permiso sen soldo e sen cotización de 1 día a 30 días ao ano. Cada ano realizarase, a todas as persoas traballadoras, por conta da empresa e con carácter voluntario, o recoñecemento médico específico aos seus postos de traballo, entregándose os resultados á persoa traballadora. No caso de baixa por incapacidade temporal derivada de accidente ou enfermidade laboral, a empresa complementará para a primeira baixa de cada ano ata o 100% do salario mensual, dende o primeiro día de baixa e mentres dure a situación de I. T. No caso de enfermidade común a empresa complementará na primeira baixa do ano, ata o 85% do salario mensual dende o primeiro día da baixa e mentres dure a mesma para os tres anos de duración do convenio. No caso de que a baixa dure máis de 8 días, o complemento será do 90% dende o primeiro día. No caso de enfermidade común con hospitalización grave ou superior a 24 horas, a empresa complementará na primeira baixa do ano ata o 100% do salario mensual, dende o primeiro día de baixa e mentres dure a situación de I. T. Por salario mensual entenderase aquel que inclúe os conceptos de salario base, plus tóxico, asistencia, e nocturnidade. A situación de incapacidade temporal non afectará ao importe das pagas extras que se cobrarán na súa totalidade, independentemente do tipo de incapacidade. A roupa de traballo será de uso obrigatorio para todo o persoal na empresa. A empresa facilitará a mesma según as necesidades do persoal, repoñendo as prendas según desgaste ou deterioro, o que se deberá xustificar. As prendas a entregar, que serán homologadas, serán de entre as seguintes: Verán: - Peón: Un pantalón, unha camisa, un par de botas de seguridade, luvas e un xersei de verán. - Condutor/a: Un pantalón, unha camisa, un par de botas de seguridade, luvas e un xersei de verán. Inverno: - Peón: Un pantalón, unha camisa, un par de botas de seguridade, luvas e unha cazadora de inverno. Un Chaleco - Condutor/a: Un pantalón, unha camisa, un par de botas de seguridade, luvas e unha cazadora de inverno. Ó comezo da actividade farase unha achega dobre das prendas para cada unha das persoas traballadoras e categorías profesionais. Ademais entregarase, un par de botas de auga cada dous anos, un anorak e un traxe de auga en anos alternos. As prendas de verán poranse preferentemente, a disposición do persoal do 1 ao 15 de maio e as de inverno, do 1 ao 15 de outubro. As botas de auga, pantalóns de inverno, xerseis e sudaderas serán dun tecido de características iguais ou similares os coñecidos ou denominados “gore tex”, “simpatex” ou similar. A partir do mes seguinte ó da firma deste convenio, a empresa subscribirá unha póliza pola que, cando se produza un accidente laboral ou enfermidade profesional como consecuencia da actividade laboral e derive en morte, incapacidade laboral total, absoluta ou grande invalidez, o traballador ou os seus beneficiarios, perciban, en concepto de indemnización a cantidade de 20.000,00 euros, independentemente das prestacións que puidesen corresponderlles por este motivo. A persoa traballadora poderá designar ante a entidade aseguradora e por escrito os seus propios beneficiarios. Os/as delegados/as de persoal disporán dun crédito de horas sindicais retribuídas e mensuais, equivalente ás establecidas na lexislación vixente para o desenvolvemento das súas funcións representativas. A excedencia voluntaria terá unha reserva de posto de traballo durante o primeiro ano de duración da mesma. A obtención do carné CAP para as persoas condutoras, cando esta sexa obrigatoria, correrá a cargo da empresa. Para a renovación do CAP a empresa procurará que o curso se realice o máis próximo ao domicilio da persoa condutora. De producirse unha vacante no centro de traballo, antes de realizar novas contratacións, terá prioridade para ocupar dita vacante a persoa traballadora do propio centro de traballo sempre que cumpra os requisitos necesarios para o posto, entre eles o de idoneidade. No caso de que a empresa rexeite a solicitude da persoa traballadora deberá facelo de xeito motivado. En todo o non disposto neste convenio e os seus anexos, estarase ao establecido no convenio xeral do sector de limpeza pública, viaria, regos, recollida, tratamento e eliminación de residuos e limpeza e conservación da rede de sumidoiros; Estatuto dos Traballadores; Lei Orgánica de Liberdade Sindical e demais lexislación vixente nesta materia. SINATURAS: EMPRESA: D. Juan Inocencio Lucarini Pijoan D. Bernardi Paune Durall PARTE SOCIAL: D. Bouzian Ettaouil Ionut